

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา เขตดุสิต
กรุงเทพมหานคร 10300

 พฤษภาคม ๒๕66

เรื่อง การจัดกิจกรรม “KIDS Dee ประจำปี 2566” ภายใต้ธีม “Finding MEMO Camp”

เรียน ผู้ว่าราชการจังหวัด (ตามบัญชีแนบท้าย)

สิ่งที่ส่งมาด้วย สำเนาหนังสือการท่องเที่ยวแห่งประเทศไทย ที่ กก 5201/1146

 ลงวันที่ 27 เมษายน 2566 จำนวน 1 ชุด

 ด้วยการท่องเที่ยวแห่งประเทศไทย (ททท.) กำหนดจัดกิจกรรม “KIDS Dee ประจำปี 2566” ภายใต้ธีม “Finding MEMO Camp” ให้แก่นักเรียนระดับชั้นมัธยมศึกษาตอนต้น (ม.1 - ม.3) และนักเรียนระดับชั้นประถมศึกษาตอนปลาย (ป.5 - ป.6) จากโรงเรียนที่มีการจัดตั้งศูนย์การเรียนรู้ด้านการท่องเที่ยว
สังกัดองค์กรปกครองส่วนท้องถิ่น จำนวน 23 โรงเรียน ที่ผ่านเกณฑ์และสิทธิ์การเข้าร่วมกิจกรรมตามที่
การท่องเที่ยวแห่งประเทศไทยกำหนด รวมทั้งให้บุคลากรที่ดูแลศูนย์การเรียนรู้ด้านการท่องเที่ยวเดินทาง
มาพร้อมกับนักเรียน จำนวนรวมไม่เกิน 150 คน มีวัตถุประสงค์เพื่อสร้างความตระหนักถึงความสำคัญ
ของการท่องเที่ยวที่มีความรับผิดชอบและยั่งยืนเพื่อให้เกิดแนวคิดสร้างสรรค์ สามารถต่อยอดองค์ความรู้
ด้านการท่องเที่ยว และเพิ่มพูนทักษะการใช้เครื่องมือเทคโนโลยีดิจิทัลเพื่อนำไปประยุกต์ใช้ในการส่งเสริม
และประชาสัมพันธ์แหล่งท่องเที่ยวในชุมชนหรือท้องถิ่นของตนเอง กำหนดจัดกิจกรรมดังกล่าว ในระหว่างวันที่ 29 – 30 พฤษภาคม 2566 ณ ศูนย์ฝึกอบรมการท่องเที่ยวแห่งประเทศไทย จังหวัดชลบุรี พร้อมจัดกิจกรรมศึกษาดูงาน ณ บางแสน อควาเรียม และมิวเซียม โดยการท่องเที่ยวแห่งประเทศไทยสนับสนุนค่าที่พักระหว่างการเข้าร่วมกิจกรรม สำหรับค่าพาหนะ และค่าใช้จ่ายอื่น ๆ ระหว่างการเดินทางให้เบิกจากต้นสังกัด

 กรมส่งเสริมการปกครองท้องถิ่นพิจารณาแล้วเห็นว่า เพื่อเป็นการเปิดโอกาสให้นักเรียน และครู ได้รับการพัฒนาต่อยอดองค์ความรู้ด้านการท่องเที่ยว จึงขอความร่วมมือจังหวัดแจ้งองค์กรปกครองส่วนท้องถิ่นที่ผ่านเกณฑ์และสิทธิ์การเข้าร่วมกิจกรรมตามที่การท่องเที่ยวแห่งประเทศไทยกำหนด จำนวน 23 โรงเรียน เข้าร่วมกิจกรรมตามวัน เวลาและสถานที่ดังกล่าว รายละเอียดปรากฏตาม QR Code ท้ายหนังสือนี้

 จึงเรียนมาเพื่อโปรดพิจารณาดำเนินการ

 ขอแสดงความนับถือ

 อธิบดีกรมส่งเสริมการปกครองท้องถิ่น

รอง อสถ..........................

ผอ.กศ..............................

ผอ.กง.สศ........................

หน.ฝ.คศ.........................

จนท.................................

กองส่งเสริมและพัฒนาการจัดการศึกษาท้องถิ่น **สิ่งที่ส่งมาด้วย**

กลุ่มงานส่งเสริมการจัดการศึกษาท้องถิ่น

โทร. ๐ ๒๒๔๑ ๙๐๐๐ ต่อ ๕๓๑3

ไปรษณีย์อิเล็กทรอนิกส์ saraban@dla.go.th

ผู้ประสานงาน สุกัญญา ประสงค์ศรี โทร. 097-265-5326

https://bit.ly/44imXUu

**หนังสือกรมส่งเสริมการปกครองท้องถิ่น ที่ มท 0816.3/ ลงวันที่ พฤษภาคม 2566**

**ตามบัญชีแนบท้าย**

1. จังหวัดกำแพงเพชร 13. จังหวัดราชบุรี

2. จังหวัดตาก 14. จังหวัดชลบุรี

3. จังหวัดลำพูน 15. จังหวัดนครนายก

4. จังหวัดสิงห์บุรี 16. จังหวัดเลย

5. จังหวัดปราจีนบุรี 17. จังหวัดเพชรบุรี

6. จังหวัดสระแก้ว 18. จังหวัดสมุทรปราการ

7. จังหวัดกาฬสินธุ์ 19. จังหวัดสุพรรณบุรี

8. จังหวัดชัยภูมิ 20. จังหวัดจันทบุรี

9. จังหวัดเชียงใหม่ 21. จังหวัดนครพนม

10. จังหวัดนครสวรรค์ 22. จังหวัดหนองบัวลำภู

11. จังหวัดกระบี่ 23. จังหวัดอุบลราชธานี

12. จังหวัดภูเก็ต